Bukedde Online - Kasole lwanga ategese embaga ey''ekyama n''omukazi eyagattibwako edda empeta\nKasole lwanga ategese embaga ey''ekyama n''omukazi eyagattibwako edda empeta\nOmuyimbi Govnor Ace annyonnyodde lwaki yagattiddwa n'owe 75\nNadduli annyonnyodde gyenvudde we ne mukya...\nAdded 23rd August 2015\nEYALI nnannyini ssomero lya Kampala Parents, Bwerere Kasole Lwanga asazeewo okugattibwa ne mukyalawe Miriam Nakibirige Nalongo ewa Ddiisi mu kyama.\nKasole eyaliko omubaka wa Palamenti akiikirira ekitundu kya Buwekula yagenze ew'akulira abakozi ba gavumenti n'emirimu mu disitulikiti y'e Wakiso ne yeewandiisa agattibwe ne mukyalawe Nakibirige.\nOmukyala ono gw’ategeka okugattibwa naye ewa Ddiisi baakamala emyaka 42 mu bufumbo nga balina n’abaana basatu, kyokka omukazi yali yagattibwako empeta nga tannasisinkana Kasole naye ne baawukana ne bba ono eyamukuba empeta, akyali omulamu.\nOluvannyuma lw'okutuukiriza emisoso gyonna egyetaagisa, ofiisi y'akulira abakozi mu disitulikiti ya Wakiso yamulanze ku lubaawo lwayo kw’essa ebirango era n'eyita abantu bonna abalina ensonga emulobera okugat¬tibwa ne mukyalawe Nakibirige agituukirire mu bbanga lya nnaku 26.\nKasole bwe yatuukiriddwa mu makaage agasangibwa e Buloba mu ggombolola ya Mumyuka Wakiso mu disitu¬likiti y'e Wakiso ku luguudo lw'e Mityana yakakasizza enteekateeka y'embaga era n'anyonnyola bwati;\n“Nawasa mukazi wange eyasooka wabula eby'embi n'anfaako n'oluvannyuma ne nfuna omulala ayitibwa Miriam Nakibirige Nalongo gwe mmaze naye emyaka 42 nga tuzadde n'abaana basatu.\nTumaze ebbanga nga tukuumagana bulungi okutuusa lwe tusazeewo okulongoosa obufumbo bwaffe mu mateeka agafuga eggwanga. Ekyatu¬tutte mu bufumbo bwa Ddiisi, mukyala wange Nakibirige yagattibwa empeta mu Eklezia n'omusajja gwe yayawukana naye ate ng'omusajja oyo akyali mulamu.\nOmuntu bw’agattibwa mu Eklezia akuba ekiragaano n’alayira okubeera ne bba oyo bwe bagattiddwa, mu bulungi ne mu bubi okutuusa okufa lwe kulibaawukanya.\nEkirango ekiranga embaga ya Kasole ne Naakibirige ekyatimbiddwa ku disitukiti e Wakiso\nWadde nga baayawukana dda emyaka egisoba mu 42, Eklezia tesobola kub¬agattulula era omu ku bo tasobola kuddamu kugat¬tibwa mu ddiini mpozzi nga munne bwe baagattibwa afudde. Singa mukyala wange abadde yagattibwa Kkanisa ya Uganda n'ayawukana ne bba twandigenze ekkanisa n'etusabira omukisa ne tutandika n'okusembera naye kino tekisoboka mu Klezia,” Kasole bwe yatangaazizza.\nEkiwandiiko ky'akulira abakozi ba gavumenti mu disitulikiti y'e Wakiso ekiranga embaga ya Kasole kyatimbibwa June 30 nga n'ennaku 26 ezaaweebwa omuntu yenna alina ensonga erobera Kasole okufumbiriganwa ne mukyalwe zaggwaako nga July22.\nKasole agamba nti ekikyasibye embaga eno okubaawo, waliwo munywanyiwe ali e Bulaaya alina okubaawo okubassiza omukono ku biwandiiko by'okugattibwa ataasobola kudda mu budde.\nKasole yagambye nti ono w'anaddira wonna embaga yaabwe ejja kugenda mu maaso.\nAmaka ga Kasole agasangibwa e Buloba\nOmuntu tagattibwa mirundi ebiri – Munnamateeka\nMunnamateeka Medard Sseggona agamba nti;\n“Omuntu bw’aba yagattibwa mu bufumbo obukkirizibwa mu mateeka g’eggwanga tasobola kuddamu kugattibwa na muntu mulala yenna okuggyako nga kkooti y’emukkirizza oba ng’omuntu gwe yasooka okugattibwa naye afudde.\nKino kitegeeza nti omukazi bw’aba yagattibwa n’omusajja ne baawukana, kimenya mateeka okuddamu n’agattibwa n’omusajja omulala nga bba gwe yasooka okugattibwa naye akyali mulamu. Ebbanga ly’aba amaze ng’ayawukanye ne bba asobola okulitwala mu kkooti ng’emu ku nsonga lwaki obufumbo abubala nga obutakyaliwo.\nOkugeza, singa omukazi amala emyaka 40 nga tali na bba asobola ensonga okuzitwala mu kkooti n’ebbanga ly’abeera amaze n’aliraga nga kino kimuyamba ng’omusango gutandise okuwulirwa, kyokka eno ensonga temala. Alina okulaga kkooti ensonga eyamuwaliriza okwawukana nga kubaako n’obujulizi okukakasa by’ayogera. Singa omusango guwulirwa kkooti n’ebakkiriza okwawukana, olwo aba wa ddembe okuddamu okugattibwa n’omusajja omulala awatali kumukuba ku mukono.\nAbalwadde mukuume obuyonjo muleme kufuna ndwadde ndala\nMukozese 'Facebook' okubuulira enjiri- Ssaabasumba Lwanga\nNnyongera laavu mpone okuwankawanka\nGwe mbadde nsibiddeko olukoba asenguse\nEyanfunyisa olubuto nga nsoma yangalabanja


Bukedde Online - King Saha abayise leero e Lugogo abakube emiziki\nBigirwa owa DP ensonga azitutte mu palamenti\nSINGA tubadde baakutegeka mpaka za kuyimba, King Saha yandivuganyizza bulungi ku ngule y'omuyimbi asinze okuyimba mu 2018 sinnakindi okugiwangula. Omwaka oguwedde, Saha ng'amannya ge amatuufu ye Manisoor Ssemanda yeeriisizza nkuuli mu nsike y'okuyimba. Akoleddemu ennyimba nnya okuli; Biri Biri, On my way, Very well, Mpa Love zonna ezikutteyo ekimufudde omuyimbi ow'enjawulo ku balala.\nEno y'ensonga lwaki King Saha ategese ekivvulu ky'atuumye ‘Biri Biri Concert' ekigenda okubeera ku Kyadondo Rugby Grounds e Lugogo akawungeezi ka leero ku Lwokutaano okujaguza n'okusanyukira awamu n'abawagizi be olw'obuwanguzi bw'atuuseeko. Okuyingira 20,000/-, 50,000/- ne 1,000,000/- emmeeza. Ekivvulu kino kitegekeddwa aba Humble Management ne kiwagirwa Vision Group efulumya ne Bukedde.\nOBUWANGUZI Okuva lwe yava ewa Jose Chameleone mu Leone Island mu 2014, King Saha azze akula mu kuyimba era kati y'omu ku bayimbi abamannya mu ggwanga.\nObumu ku buwanguzi bw'atuuseeko omwaka oguwedde kwe kumulonda okwetaba mu mpaka z'okuyimba eza Coke Studio e Kenya era Saha agamba nti obukugu n'obumanyirivu bye yafuniddeyo wamu n'emikwano gy'abayimbi okuva mu mawanga ga Afi rika bigenda kumuyamba okwongera okukola n'amaanyi.\nBY'AFUNYEMU Bw'oyogera ku bayimbi abafu- Byanye mu nsiike y'okuyimba, King Saha toyinza kumubuusa maaso. Saha eyali omwetissi w'emigugu mu Kikuubo kati yeeyisa kiroodi, azimba maka ag'ebbeeyi e Kagga- Nakawuka okumpi ne gye baaziika Moze Radio. Eno alinayo ettaka ddene okuli ne ffaamu ate n'emmotoka azikyusa nga bikooyi obulamu omuvubuka yenna bwe yandiyagadde okubeeramu.\nEBIMUSOOMOOZA Saha agamba nti ng'omuntu omualala yenna naye asanze bingi ebimusoomooza mu lugendo lwe olw'okuyimba kyokka yeebaza Allah amusobozesezza okubivvuunuka n'okubiyitamu n'okulaba nti bino tebimuggya ku mulamwa.\nYagasseeko nti ebimu ku bino be bantu abatasiima ky'akola n'abo abakola kyonna ekisoboka okumunafuya. "Kati ddala nneewuunya omusajja Bebe Cool eyakoze ‘lisiti' y'abayimbi abasinze okuyimba mu 2018 n'anteeka mu kifo kya 20 ate nga nze muyimbi nzekka abadde n'ennyimba nnya nga zonna hiiti," Saha bwe yeemulugunyizza.\nOMUKYALA MUMULABA KU MBAGA Saha y'omu ku bayimbi abasinga okuyimba ennyimba z'omukwano n'okuwaana laavu y'abakyala kyokka bangi ku bawagizi be bazze bamusaba abalage ku mukyala we amubiita anti tebamulaba bw'atambulako naye ng'abayimbi abalala.\nAKOOWODDE ABANTU OKUMUWAGIRA Bwe yabuuziddwa eky'enjawulo ekisuubirwa mu kivvulu kye, Saha eyabadde ayogeza essanyu yasoose kukoowola bantu okujja mu bungi. "Nze muyimbi agenda okusinga okwambala nga buli kyambalo kirina kye kitegeezezza. Engeri gye ng'enda okujja ku siteegi ya njawulo ate etiisa naye saagala mutye; ng'enda kujja nga malayika.\nEBYOKWERINDA BINYWEZEDDWA Bashir Ssempala amyuka omuduumizi wa poliisi mu buvanjuba bwa Kampala yalabudde abakozi b'effujjo n'abo abasuubira okwenyigira mu bikolwa by'obumenyi bw'amateeka ebirala ku kivvulu kya Saha nti baakukwatibwa baggalirwe\nBasajja ba Mamerto babaggyeeko siteegi yâ€™e Kira ne Bweyogerere


Mukyala wange yawambibwa – Francis Onebe – Radio Simba – Ennene\nMukyala wange yawambibwa – Francis Onebe\nAbasirikale abanoonyereza kukuwambibwa kw’omukyala okuva e Muyenga Immaculate Mary Blessing Onebe, bagamba nti kati bagenda kukebera endagabutonde okukakasa nti oba ddala ebisigalira ebyagibwa mu septci tank bya mukyala ono oluvannyuma lwa Bba Francis Onebe okutegeeza nti ebyo si bya mukyala we.\nOnebe ali mu kaduukulu ka Uganda Police Force akyakalambidde nti tamanyi ngeri omulambo gw’omukyala atanategeerekeka gyegwatuuka mu septic tank mu maka ge. Omwogezi w’ekitongole kya Police ekikola kukunoonyereza ku misango ekya CID Charles Twiine agamba nti kati bagenda kukebera ndagabutonde nga beyambisa abaana b’omukyala okuzuula oba omulambo ogwannyululwa mu septic tank gwa nnyabwe.\nTwine agamba nti ebikolwa byomwami Francis Onebe bibadde bigezaako nnyo okubawula okuva kukunoonyereza okuva omukyala ono lweyabula.\nFrancis yaddukira ku Poliisi y’e Kabalagala naggulawo omusango gwomuntu abuze, bweyavawo nagenda ku CMI, SIU ne CID ngagamba nti mukazi we yabuziddwa abantu abatanategeerekeka ababadde batambulira mu motoka ekika kya Drone. Yatwala nakatambi aka kkamera enkettabikolwa nga kalaga Drone nga esibira ku mukyala we Immaculate bweyali ava okugula ebintu.\nNgogyeeko okugenda mu makomera g’amaggye ne Poliisi, Francis yalabikira ku TV ezenjawulo ngakalambira nti mukyala we yawambibwa nti era yateeka n’ebirango mu mpapula z’amawulire, ku TV ne Radio ngalanga mukazi we.\nAbakola kukunoonyereza baddamu okubuuza Francis ku bbalaze wiiki ewedde nebakitegeerako nti yali ateekateeka okuva mu ggwanga nebekengera kwekuddamu okumukwata. Bweyabuuziwa lwaki yali ava mu ggwanga wakati mukunoonyereza nabategeeza nti yali agenda mu Bungereza kufuna bujanjabi.\nAbasirikale bwebakoze okunoonyereza nebakizuula nti Francis yali akoze bukingi ku bifo byamirundi ebiri mukadde kekamu. Poliisi yakikakasizza nti ono yali alaze nti agenda Nairobi kujanjabwa ate oluvannyuma nakyuusa nalaga Bungereza.\nWANNYONDO WA KKOOTI KIRUNDA ATWALIBWA MU KKOOTI Y’AMAGGYE\nWannyondo wa Kkooti Kirunda avunaaniddwa mu kkooti y’amaggye


Bukedde Online - Abapoliisi bakwatiddwa lwakutulugunya musibe\nAbapoliisi bakwatiddwa lwakutulugunya musibe\nAb'e Gombolola ye Nabweru batutte ettu e Mmengo\nAmagumba g'abafu agaasimuddwa e Katwe gata...\nOMUKWANAGANYA wa poliisi n’omuntu waabulijjo mu Kampala n’emiriraano, ACP/Anatoli Muleterwa akutte abaserikale b’e Ntebe ne Kisubi basatu lwa kukuba musibe n’azirika ate DPC waabwe bwe yabatadde mu kaduukulu ne bagaana okusulamu.\nBano kuliko; D/Sght Komaketch, PC Akampulira b’e Kisubi ne AIP /Nannyonga w’e Ntebe. Komaketch ne Akampulira bavunaanibwa okuggya Margaret Nansubuga mu kaduukulu ka poliisi e Ntebe ne bamukuba nga bamuzzaayo e Kisubi gye yakwatirwa.\nNansubuga agambibwa okubba kompyuta z’omu ngalo bbiri ez’omu-biikira.\nDPC w’e Ntebe, Godfrey Ninsiima yategeezezza Muleterwa nti Komaketch ne Akampulira baggye Nansubuga mu kaduukulu e Kisubi okugenda okwaza ewuwe ku Mmande ng’ate baamukwata Lwamukaaga ne bamuleeta e Ntebe wabula ne bamukubira mu kkubo.\n“Bwe nnasanze Nansubuga ng’agudde eri ku poliisi y’e Ntebe bamuwujja ne mbabuuza nga buli omu yeegaana bw’atalina ky’amanyi ng’ate omukyala alabika akubiddwa nnyo era kati ali ku kitanda,’’ Ninsiima bwe yategeezezza.\nWabula eky’okugaana okubaggalira mu kaduukulu kyaggye Muleterwa mu mbeera n’alagira ne AIP Nannyonga eyabadde avunaanyizibwa okulaba nti bano bombi basula mu kaduukulu akwatibwe era n’alagira batwalibwe e Katwe.\nWabula abakwate baategeezezza ng’omukyala bwe yagaanyi okubalaga ewuwe era bwe yasabye okugenda okweyamba n’ayagala adduke n’agwa n’afuna obuvune kyokka DPC yabigaanye. Bino Muleterwa yabitegedde alambula poliisi ezitwalibwa poliisi enkulu ey’e Ntebe okuli Kitooro, Mpala, Abayitababiri, Lugonjo n’awalala.\nLwaki mmalamu mangu akagoba?


Bukedde Online - Abaasobezza ku mwana ne bamutta babakutte\nAbaasobezza ku mwana ne bamutta babakutte\nKituufu tulina ebitutabula ne Daniella nay...\nPOLIISI y’e Katwe ekutte abavubuka abateeberezebwa okuba nga baasobeza ku mwana owe’myaka omukaaga ne bamutta omulambo ne bagussa mu buliri ng’alinga eyeebase.\nEsther Nannyonjo, muwala wa Lillian Namwanje owe Najjanankumbi mu Namuli Zooni mu Munisipaali y’e Makindye Ssaabagabo ye yatiddwa mu kiro ekyakeesezza olwa Mmande nga nnyina agenze okucakala mu ndongo eyabadde ku Freedom City e Namasuba.\nMaama w’omwana Namwajje yategeezezza nti awaka yavuddewo ku ssaawa 1:00 eyakawugeezi omwana n’amulekera mutabani we, Francis Bidda eyabadde ne mikwano gye egyabadde gizze okumukyalira nga yabalese mu nnyumba ng’omwana azannya.\n“Nakomyewo nga nkooye ne neebaka mu ntebe ng’obudde bwe bukedde ne ndaba omwana wange nga tazuukuka kwe kusalawo okugenda ku buliri gye yabadde yeebasse.\nKyambuuseeko bwe namukutteeko nga mukalu waggyo”, Namwanje bwe yategeezezza.\nYagambye nti yakubye enduulu nga tayinza kukkiriza nti omwana we afudde. Yasanze bamuzinze mu bulangiti era yagenze okumukebera ng’alina enkwagulo mu bulago n’amanya nti baamutuze.\nYategeezezza nti bwe yakubye nduulu abantu ne bajja ne bakebera omwana baakizudde ng’abaamusse baasoose kumusobyako.\nAbatuuze baakutte Francis Bidda nga mwana wa mwanyina wa Namwajje (amuyita ssenga) ne mukwano gwe Michael Jjuuko kyokka omulala yeemuludde ku batuuze n’adduka.\nAbaakwatiddwa abatuuze baabadde baagala okubamiza omusu wabula poliisi n’ebataasa.\nAbatuuze baayazizza ennyumba abavubuka bano mwe baasoberezzako omwana ne basanga obuliri bwa Bidda nga buliko omusaayi era nga Bidda alina n’enkwagulo mu bulago n’omusaayi ku lugoye lwe yabadde ayabadde.\nBano baakwatiddwa ne batwalibwa ku poliisi y’e Katwe gye bagguddwako emisango bbiri ogw’okutta n’okusobya ku mwana ku fayiro nnamba SD REF 18/17/04/2017, nga poliisi etandise okubanoonyereza.\nBUKEDDE W'OLWOKUNA AKULEETEDDE BY'OTOSAANYE KUNYUMIZIBWA\nEBIKULU MU BUKEDDE W'OLWOKUNA:\nBUKEDDE W'OLWOKUSATU AKULEETEDDE BINO


Bukedde Online - Badayirekita ba KCCA babiri balekulidde!\nKatikkiro Mayiga awabudde Abasumba b'Abalo...\nYINGINIYA Andrew Mubiru Kitaka alekulidde emirimu gy’abadde akola mu kitongole kya KCCA. Ono nga y’abadde avunaanyizibwa ku nguudo yalekulidde n’abadde omumyuka w’akulira obutonde bw’ensi, Dr. Najib Lukooya.\nYINGINIYA Andrew Mubiru Kitaka alekulidde emirimu gy'abadde akola mu kitongole kya KCCA. Ono nga y'abadde avunaanyizibwa ku nguudo yalekulidde n'abadde omumyuka w'akulira obutonde bw'ensi, Dr. Najib Lukooya.\nKitaka yakolako ng'akulira ekitongole kya KCCA, Jennifer Musisi Ssemakula bwe yasuulawo omulimu nga December 14, 2018 era ekifo n'akibeeramu okumala emyezi 18. Pulezidenti teyamukakasa mu kifo kino n'alonderamu Dorothy Kisaka.\nYing. Kitaka yayingira KCCA mu 2011 ne Jennifer Musisi. Akoze mu kifo ekyo okumala emyaka mwenda.\nEggulo yategeezezza nti endagaano ye yaweddeko era n'ategeeza nti bagizzizza obuggya emirundi esatu kwe kusalawo nti ky'akoze kimala. "Ekisanja kyange eky'okusatu kiweddeko era nkomye awo. Bingi byensobodde okukola n'ebirala bingi ebigenda okutandika Kampala yeeyongere okukula," bwe yagambye.\nAbadde omumyuka we, Justus Akankwasa gw'alese mu ntebe. Ku Lwokuna abakozi mu kitongole ky'enguudo baamukoledde akabaga akamusiibula ku Hotel Africana era emirimu yagikomekkerezza ggulo (Lwakutaano).\nOkukyusa enkulungo ennene mu kibuga okuli eya Fair way n'enguudo, amasahhaanzira ne bagateekamu ebitaala ebiyamba ku bulippagano okutandikira e Bwaise ku Mambule Road, Kira Road nga ku poliisi, Bukoto, Nakulabye ne Sir Apollo Kaggwa Road.\nAbadde yaakamaliriza okumatiza bbanka ya EADB okuwa KCCA ensimbi obukadde bwa ddoola 269 mu za Uganda obuwumbi obukunukkiriza mu 1000.\nEnguudo nnyingi ziriko amataala ga Solar. Mu nteekateeka y'okukyusa Kampala, okukyusa enguudo olwa Namirembe ne Luwum okufuuka ez'abeebigere era abadde atadde enguudo ezisoba mu 30 ku lukalala lw'ezigenda okukolebwa.\nAte Najib Lukooya ye kigambibwa yafunye omulimu omusava okusinga ku gw'abadde akola. Amaze emyaka musanvu mu KCCA.\nAndrew Mubiru Kitaka\nAbazadde abafukirira talanta zaabwe obutafa\nAbazadde mukomye okuwaayo abaana mu Bazungu - Minisita Kibuule\nBy'oba okola okukuza ekitone ky'omwana wo


Bukedde Online - Engeri abalunzi b'enkoko gye batabuddwa olwa bbeeyi y'emmere\nEngeri abalunzi b'enkoko gye batabuddwa olwa bbeeyi y'emmere\nEngeri olusuku gye lumpa obukadde 14 buli ...\nBbeeyi y’emmere tenyize Bisaso yekka, wabula abalunzi abalala ab’enkoko n’ebisolo naddala ebibeerawo ku mmere entabule basobeddwa, naye ate oba okyasaasira abo naye n’abatunda emmere y’ebisolo n’enkoko nabo basobeddwa eka ne mu kibira olwa bakasitoma okukendeera buli olukya\nMusitafa Bbosa, omutabuzi we mmere y’enkoko ng’alaga emmere ewedde okutabulwa.\nLAWRENCE Bisaso, omulunzi w’enkoko e Mazzi mu ggombolola y’e Ssisa mu Wakiso agamba enkoko ze ez’amagi 500 nga zibadde za myezi esatu yazitunze olw’okulemwa okuziriisa.\nBisaso agamba: Nabadde naakazza abaana ku ssomero, kyokka enkoko nga nnina okuzisaasaanyizaako emitwalo egisoba mu 40 kyokka nga ne bw’ oba weetabulidde mmere kati kkiro eggweera mu 1300/- ate bw’ogula entabule kkiro eba ya 1500/- awo okusinga okuwaliriza n’ofiirwa azitunze oba osinga.\nBbeeyi y’emmere tenyize Bisaso yekka, wabula abalunzi abalala ab’enkoko n’ebisolo naddala ebibeerawo ku mmere entabule basobeddwa, naye ate oba okyasaasira abo naye n’abatunda emmere y’ebisolo n’enkoko nabo basobeddwa eka ne mu kibira olwa bakasitoma okukendeera buli olukya.\nMustafa Bbosa omutabuzi w’emmere y’enkoko mu Kisenyi agamba nti, ekiseera kino bizinensi tetambula bulungi kubanga abalunzi bagenze badduka mu bulunzi ne badda mu bintu ebirala.\nBbeeyi y’emmere kati eri waggulu, kasooli okulinnya n’atuuka ku 1,700/- ekibadde tekitera kubaawo, kyalinnyisa bbeeyi ya ccacu ate nga kino kye kirungo ekikulu mu mmere y’enkoko ate nga tewali kintu kiri awo ky’ogamba nti oyinza okukikozesa nga ccacu ekitali ku mukene gw’oyinza okuyiiyiza mu soya ate ne soya naye bbeeyi eri waggulu nga kkiro egula wakati wa 2,700/- ne 3,000/-.\nWabula ccacu kati agula 750/- ku 770/- sso nga mu mbeera eya bulijjo teyandisaanye kusukka 350/-, wabula ebirungo ebirala bibadde bikkakkanyeemu katono nga kati mukene owa Victoria agula 3,000/- ate Albert 2,500/-, obusonko bwa 500/- ate Sunfl ower agula 1000/-, ppamba wa 1,300/- ky’olaba nti si kibi naye ate ccacu abyonoona.\nDr. Bered Bbuye, omusawo w’ebisolo e Wakiso agamba nti, emmere y’ebisolo okubaamu waggulu tekikoma kukosa mulunzi yekka olw’okufuna amagoba amatono ate olumu bw’alaba nga takyayitawo bizinensi y’okulunda ng’agivaamu naye manya nti bw’agivaamu ggwe oba ogenda kujjanjaba ki?\nAte tewali njawulo wakati wa bisolo na nkoko kubanga ebirungo bisigala bye bimu.\nAkulira emirimu mu safari com asomesezza ku by'enfuna mu pakasa


Bukedde Online - 15 beesowoddeyo okugonjoola ebyalema Kiyimba e Kyengera\nKasasiro asuulibwa mu myala ne gizibikira.\nABEESOWODDEYO 15, banaasobola okumalawo ebizibu ebitawaanya abantu ba Kyengera Town Councli ebiremye Abdul Kiyimba?\nBw'olaba Kyengera ng'eri kumpi ne Kampala oyinza okulowooza nti buli kimu kiri bulungi. Naye enguudo, ebyobulamu, kasasiro n'ekibbattaka bibazinya oluguje.\nMu kitundu kino, ng'oggyeeko oluguudo lw'e Masaka olwa koolaasi okuva e Busega okutuuka e Maya, ekitundu kino tekirina luguudo lulala lwa koolaasi.\nBangi beesowoddeyo okutwala obukulembeze bwa Kyengera oluvannyuma lwa Hajji Abdul Kiyimba okukikulembera okumala ebisanja bibiri. Ekyebuuzibwa\nnti abeesowoddeyo okuvuganya banaamalawo ebibaluma?\nTown Council ennamba erina amalwaliro ana (4) gokka ng'abiri ku gano gali ku mutendera gwa Health Centre III okuli erye Kyengera eryakasuumuusibwa ne Nsangi Health Centre III ate Kasenge ne Nakitokolo gali ku mutendera gwa Health Centre II.\nMulimu ambyulensi emu, Kiyimba gye yagula naye yakwama.\nMulimu amasomero aga siniya ataano (5) ate pulayimale 21 kyokka okusoomoozebwa okusinga kwe kuba nti Nabbingo ne Kings College Buddo abazadde abasinga\nmu kitundu tebagasobola olw'ebisale byago.\nWadde nga Gavumenti ekubiriza abazadde okwagazisa abaana emisomo gy'ebyemikono, temuli ssomero lya Gavumenti lisomesa byamikono era ekivuddeko\nebbula ly'emirimu mu bavubuka n'obumenyi bw'amateeka okweyongera.\nKigambibwa nti abakulembeze okuviira ddala ku mitendera gy'ebyalo, poliisi n'aba Town Concil bakoze kinene okudibaga ensonga z'ettaka era abeesimbyewo\nbuli we batuuka abantu babateeka ku nninga okunnyonnyola engeri gye bagenda okubayamba ku kizibu kino.\nBuli miruka 10 osangako 8 ng'abasulamu abasinga bapangisa abatalina bifo waakuyiwa kasasiro ate nga Town Council terina kifo w'emukuηηaanyiza oba w'emuyiwa. Kkampuni eyaweebwa ttenda y'okuyoola kasasiro terina busobozi bumala.\nOluguudo lw'e Masaka olugatta Kyengera Town Council ku Kampala ne Mpigi bye bimu ku bitundu ebisinga okubeeramu akalippagano k'ebidduka wabula abakugu bagamba nti ekizibu kino kisobola okugonjoolwa singa amakubo agava ku mwasanjala\nExperito Gganaggwa, ssentebe wa Kyengera Wakimese agamba nti abantu ebyobufuzi baagufuula mulimu era ng'abasinga bagenda kufuna ssente wabula si kuweereza bantu.\nOno agamba nti, mmeeya alina okubeera n'obukugu mu mbeera z'abantu kubanga\nKyengera alimu abantu aba buli kika omuli abaavu, abagagga, abayivu n'abatali nga\nbonna asobola okubawuliriza n'okweteeka mu ngatto zaabwe. Abeesimbyewo buli omu awera okufuula Kyengera amata.\nMunna NRM, Geoffrey Ssebaggala mutuuze we Nanziga nga musomesa era alina diguli\nbbiri, agamba nti emyaka 10 gy'amaze ng'akiikirira omuluka gw'e Nanziga ng'etaano ku gyo abadde mumyuka wa meeya kimuwa enkizo ku banne kuba amanyi ebizibu ebiruma abantu.\nSsaalongo David Muweera DP, omutuuze w'e Buddo Kimbejja yategeezezza nti ye amaanyi agenda kugateeka ku byobulamu ng'atandikira ku buyonjo bw'omu\nmaka n'okunogera ekizibu kya kasasiro eddagala.\nOmuyimbi Mathias Walukagga mutuuze we Maya era nga y'omu ku basinga obuwagizi\nolw'okukwatira NUP bendera. Agamba nti essira agenda kuliteeka\nku nsonga za Buganda ettaano naddala okukuuma ettaka, okutumbula n'okukuuma ebyobuwangwa.\nRobert Luswata omutuuze w'e Nabbingo amaanyi agatadde mu kutumbula byabulamu era ng'ali ku kaweefube waakutalaaga emiruka gyonna ng'awa abantu obujjanjabi obusookerwako.\nAlina n'enteekateeka eri abavubuka ng'ayita mu kukwatagana n'amakampuni ag'ebyemikono mu kitundu.\nIbrahim Kiggundu mutuuze we Nsangi-Katereke nga musuubuzi wa ttaka, agamba nti azze kutuusa Bannakyengera mu bulamu obw'okwesiima ng'atandikira mu kusitula embeera z'abakyala n'abavubuka n'okulwanyisa ekibbattaka.\nDiriisa Kyambadde omutuuze w'e Buddo - Kimbejja ng'ono musomesa mutendeke agamba nti essira agenda kuliteeka ku kunyweza byakwerinda mu kitundu.\nAdrian Ssekyanzi musawo omutendeke agamba nti agenda kugulira Bannakyengera ambyulensi okuyamba ku byobulamu.\nPeter Balikuddembe Jjumba mutuuze we Nsangi- Mukono, abadde kansala wa LCV ow'omuluka gwe Kyengera agamba essira waakuliteeka ku byanjigiriza, ebyobulamu,\nokulwanyisa ekibbattaka ssaako obuyonjo.\nLule Kiwanuka Bonny mutuuze we Kyengera Nabaziza agamba nti agenda kulwana okulaba ng'emisolo gikendeera ate n'abagiwa bagiganyulwemu.\nNabil Bunya musuubuzi nga mutuuze we Kyengera Wakimese agamba nti amaanyi\nwaakugateeka mu kutumbula byanfuna naddala mu bavubuka n'abakyala.\nPasita James Malinga omutuuze w'e Kitemu agamba nti alina enteekateeka ez'enjawulo\nokutumbula ebyenjigiriza, ebyobuyonjo ng'ateekawo kaabuyonjo ez'olukale ku buli kyalo.\nAbalala kuliko Gonzaga Matovu, Mikidard Kasolo nga bonna bawera kutwala buwanguzi.\nEBIKWATA KU KYENGERA TOWN COUNCIL\n Erimu emiruka 10 n'ebyalo 53 n'abantu abasoba mu mitwalo 30.\nYafuulibwa Town Council mu 2016, okuva mu ggombolola y'e Nsangi mu konsitityuwensi ya Busiro East ekiikirirwa Medard Lubega Ssegona.\n Hajji Abdul Kiyimba mmeeya aliko alese atandise ku mulimu gw'okuzimba ekizimbe ky'ekitebe kya Town Council.\n Erina Health Centre III bbiri ne Health Centre II bbiri.\n Erina amasomero ga siniya aga Gavumenti 5 n'aga pulayimale 21.\nOmuko abadde agenda okwanjulwa abuze omukolo ne gusasika


Bukedde Online - Abaddusi bajjukidde John Akii Bua\nApolot ow'ensambaggere azze mu bikonde\nAbaddusi n’abemizannyo emirala egy’omukisaawe okuli okukasuka obuzito, amafumu n’okubuuka bavuganyizza mu mpaka ez’olunaku oluli e Namboole nga bajjukira omugenzi John Akii Bua eyasooka okuwangulira Uganda omudaali gwa zaabu mu mmita 400 omuli okubuuka obusenge mu mizannyo gya Commonwealth Games e Girimaani mu 1972.\nMwanda Mawejje owa pulovinsi ya Bugisu (ku kkono) ng'attunka ne David Bagoole owa pulovinsi ya busoga mu gw'empaka za FUFA The Drum ogwazannyiddwa e Mbale. Bugisu yeesasuza Busoga eyagikuba 3-0 mu gwagulawo bwe yagikubye ggoolo 1-0. (STEPHEN MAYAMBA)\nZino zibadde za mulundi gwa 20 okutegekebwa nga ziri ku kalenda ya Uganda Athletics Federation (UAF).\nMu mpaka zino ezeetabiddwamu abazannyi abasoba mu 300 mubaddemu omuddusi ava mu lunyiriri lw’omugenzi John Akii Bua ayitibwa Julius Bua Peter nga muddusi wa kitongole kya Uganda Prisons.\nJulius Bua avuganyizza mu mita 1,500 era ng’akutte kyakubiri bw’awanguliddwa ku kaguwa Timothy Ongom owa kiraabu ya Kyambogo, addukidde eddakiika 3:50.74 ate Bua n’amalira mu ddakiika 3:50.74.\nMu mpaka zino era, omukasusi w’olunyago Lucy Aber owa kiraabu ya Poliisi amenye likoda gye yali yeeteerawo mu 2010 bw’akasuse mita 53.90 so nga likoda gye yali yateekawo ya mmita 52:88.\nKyokka emisinde egya mmita 400 omuli okubuuka obusenge (Akii Bua gye yawangula) omuddusi wa kiraabu ya Makindye, Godfrey Chemwego y’agiwangudde ng’addukidde sikonda 56:02 n’addirirwa Andrew Apolot owa Prisons addukidde 57:16 ate Yayeri Apollo owa kiraabu ya UNFA n’akwata kyakusatu mu sikonda 59:75.\nMu bakazi gino giwanguddwa Babirye Nasiba owa kiraabu ya UWA mu ddakiika 1:05.90 n’addirirwa Zerida Mukyala owa UPDF mu ddakiika 1:13.22 ne Judith Akulo owa Ndejje mu 1:14.50.\nAbaddusi bavuganyizza mu mitendera egitali gimu mu misinde egitali gimu.\nOmwogezi wa Uganda Athletics Federation (UAF), Namayo Mawerere ategeezezza nti abaddusi naddala abato bali mu kwetegekera mpaka za Africa okuli eza Africa Youths mu Algeria omwezi ogujja, Africa Championships omwezi guno ne World Youth Olympics mu Argentina.\nWorld Youth Olympics,


Bukedde Online - Munnakenya aleebezza mu luvuga olusoose e BusiikaManvir\nKlopp yeesomye okujojobya Dortmund gye yava\nCrested Cranes ekubye Kenya ne yeggyako ek...\nManvir ng’ayiribya mmotoka ku Lwokutaano.\nAbavuzi bwe baakoze mu lukontana olwasoose;\nManvir Baryan 0:8:33 2. Jas Mangat 0:8:53 3.\nRonald Sebuguzi 0:8:57 4.\nDuncan Mubiru 0:9:05 5.\nAdam Rauf 0:9:07\nABAVUZI ba mmotoka z’empaka beeraze ebyuma ku lunaku lw’empaka za Pearl of Africa Rally olwasoose (Lwokutaano) olwabadde e Busiika. Baavuganyizza ku buwanvu bwa kkiromita 8 nga tebannayolekera bitundu by’e Kayunga gye battunkidde mu lunaku olwokubiri eggulo (Lwamukaaga).\nMunnakenya Manvir Baryan ayagala okuwangula engule ya Afrika (ARC) omulundi ogwokubiri ogw’omuddiring’anwa yalaze nti engule gy’agoba agisaana bwe yakeesezza Bannayuganda ebyuma.\nManvir, yasinze Jas Mangat eyamuddiridde sikonda 20. Wabula wadde nga gwabadde bwe gutyo, abawagizi b’abavuzi ba Uganda baafunye essuubi nti ob’olyawo bayinza okumulemesa engule ya Pearl kuba okusinziira ku budde bwe yabasinga omwaka oguwedde, ku mulundi guno baabutoddeko. Yabasinga eddakiika nnamba okuva ku lunaku olusooka.\nMu mpaka zino, ekyasinze okuwa Bannayuganda essuubi kye ky’okuba nti abavuzi ba wano bonna be, baamalidde mu bifo omusanvu ebisooka nga beetaaga kwolesa mutindo gwe gumu oba ogusingawo eggulo (Lwamukaaga) okusigala nga bavuganya bulungi. “Waakiri tulaze kye tulinawo kuba omwaka oguwedde Manvir yatuyisa bubi nnyo kyokka leero tufubye. Singa tusigala bwetutyo, tusobola okumulemesa ez’omwaka guno,” Omu ku bawagizi bwe yagambye ku Lwokutaano.\nWabula abawagizi ba Unissan Bakunda, empaka z’omulundi guno zaabasaze mmotoka y’omuvuzi waabwe bwe yagaanyi okusimbula n’awanduka. Kino kyasannyalazza emikisa gye okusitukira mu ngule ya NRC. Emirundi mingi, omuwanguzi wa Pearl of Africa Rally abeera n’emikisa mingi okuwangula engule ya Afrika n’eya Uganda eya NRC. Kitegeeza nti Bakunda ebibye bibi ku ya NRC.\nOmuwala bamuwambye ne bamutta mu bukambwe


Bukedde Online - Ebintu 12 ebiyamba omuto okukula n'obuvunaanyizibwa\nOMWANA ow’obuvunaanyizibwa y’oyo aweesa bazadde be ekitiibwa ng’akuze olw’ebikolwa bye by’akola ebyobuvunaanyizibwa era bye bivaako ensi okumwaniriza n’okumwogerako ng’eyakuzibwa nga wabuvunaanyizibwa.\nGorret Nanyuzi asoma Top Class ng’ayoza ebintu. Omwana bw’ava buto ng’akola emirimu awaka abeera n’obuvunaanyizibwa.\nObuvunaanyizibwa mu muntu bulabirwa ku bintu ebyenjawulo nga mu kwogera, mu kutuukiriza by'asuubiza, mu kukola by'alina okukola mu kiseera ekituufu era bino emirundi mingi omuntu okubituukiriza kiba kiva ku buvunaanyizibwa obwamuteekebwamu mu buto wadde ng'abazadde bangi beerabira okukikola ne beekanga nga bakuzizza abaana abatalina buvunaanyizibwa.\nSsenga Juliet Nakiwomya e Kasubi nga mukugu mu kugunjula abaana agamba nti omuntu obuvunaanyizibwa bw'abeera nabwo mu bukulu buba bwamuteekebwamu okuva mu buto naddala abantu b'abeera yakula nabo. Nakiwomya agamba nti omuzadde asobola okuyita mu bino wammanga okusobola okukuza omwana ow'obuvunaanyizibwa:\n1 Kirungi okuwa omwana omukisa okwenyigira mu mirimu. Omuntu yenna buli lw'abeera nga yeenyigira mu kukola ekintu afuuka wabuvunaanyizibwa era ayiga enkola ye ey'ebintu n'okumanya amakulu g'okukola n'okukolagana n'abalala. Noolwekyo omuzadde okugunjula omwana alimu omulamwa oba owoobuvunaanyizibwa kirungi okumuggya obuto ng'amuwa omwagaanya okwenyigira mu mirimu okusinziiira ku myaka gye okutuuka bw'akula so si kumuleka n'atuula wali kubanga omwagala nnyo. Okugeza, bw'oba oyoza ebintu muwe anyumunguze, bw'agenda akula bw'oba ojjula ng'omulagira okutegeka amasowaani kitegeeza ojja kuba omulaga by'alina okukola ng'eno obuvunaanyizibwa mu ye bukula mpolampola.\n2 Muteerewo olukangaga kw'akolera ebintu. Omuntu yenna alimu omulamwa abeera n'enkola gy'agoberera mu kukola ebintu bye nga bw'olaba nti omuntu ssinga asooka okulya n'alyoka anaaba mu ngalo kiba kya bwewussa wadde nga byonna ebikolwa bituufu kyokka enkola yaabyo nga y'ebisse. Noolwekyo, omuzadde okusobola okuzimba omwana owoobuvunaanyizibwa olina okumuggya buto ng'omulaze nti omuntu bw'amala kino azzaako kino. Okugeza omulaga nti omuntu bw'azuukuka tagenda mu bantu nga tanaabye ngeregeze oba abuuza abantu nga tannabaako kye yakoze ojja kuba omuyambye okufuuka owoobuvunaanyizibwa ne mu bukulu.\n3 Okuwuliriza n'okuteesa n'omwana kikulu ng'omuzimba n'okuba owoobuvunaanyizibwa. Omuntu alina obuvunaanyizibwa abeera alina obusobozi okuwuliriza abalala n'okuteesa nabo bwatyo n'omuzadde okukuza omwana owoobuvunaanyizibwa anaawuliriza abalala naye ateekwa okuba ng'amukuzizza mu mbeera ya kuteesa. Okugeza singa olaba ng'omwana akola ekintu mu nkola enkyamu katugambe, bw'azuukuka ku makya tanaaba mu maaso oba tabuuza bakulu be yasuze nabo ate toggyaayo muggo wabula mubuulirire era omuwabule.\n4 Mukwasizeeko okulongoosa ebyonoonese. Kituufu omwana yenna omuto ayonoona oba asobya naye ate ng'omuzadde singa omwana abeera asobezza oba ayonoonye olina okumulaga nti okugolola ensobi kya buvunaanyizibwa. Okugeza singa abeera ayasizza eddirisa awaka tomutunuulira butunuulizi muyambe ng'omulambika ate bwaba aliko gw'asobezza ku banne, batuuze obeere omutabaganya wakati waabwe era bwe kuba kwetonda beera musale okulaba nga yeetonda ate nga ne gwe yeetondedde amusonyiye ajja kumanya nti okwetonda ng'asobezza kya buvunaanyizibwa ate era ne gw'asobezza ajja kumanya nti okusonyiwa kya buvunaanyizibwa.\n5 Topapa kumuggya mu kusoomozebwa kw'aba atubiddemu. Bulooka yonna okuguma esobole okuzimba ennyumba erina okubeera ng'eyise mu muliro kyokka ate era erina okuba nga tesiridde. Kino kitegeeza nti n'omwana yenna waliwo ebizibu omuzadde by'alina okumuleka n'alwana n'abiyitamu okusobola okufuuka ow'omulamwa oba ow'omugaso. Kino tekitegeeza kumulekerera, wabula olina okubaawo ku bbali okumuyamba bwe kiba kigaanyi.\n6 Omuzadde okutuukiriza ebisuubizo byo kikulu. Obuvunaanyizibwa bw'omuntu yenna busooka kulabikira mu kubeera mwesimbu ng'akola oba okutuukiriza by'ayogera. Noolwekyo, omuzadde ng'oyagala omwana wo abeere n'obuvunaanyizibwa oteekeddwa okubeera omwesimbu asobole okukuyigirako.\n7 Weegendereze ebigambo by'oyogera eri omwana wo. Okugeza singa omwana abeera ng'omugamba ekintu n'osanga ng'akoze kirala ate gwe n'omulangira nga bw'atalina buvunaanyizibwa kiba kikyamu. Bw'aba takoze mulambike ng'omuwa n'essuubi nti wadde akoze ekikyamu naye bw'akyusa ajja kufuuka omuntu omutuufu.\n8 Muyigirize okuwandiika by'alina okukola. Mu mulembe guno ogwa tekinologiya era ogulimu ebitawaanya abantu obwongo kikulu nnyo omuntu okubeera ng'ebintu by'alina okukola abiwandiise wansi okusobola okumanya kiki ky'azzaako bw'amaliriza ky'aliko. Kino si kyangu okubeera ng'omuntu akigoberera okuggyako nga yava nakyo buto noolwekyo omuzadde kirungi omwana n'okimukulizaamu kubanga kimuyamba okukola ebintu mu ngeri ey'obuvunaanyizibwa.\n9 Omwana bw'abaako ky'akola musasule. Omwana yenna alina okukula ng'akimanyi omuntu bw'abaako ky'akoze asasulwa oba afunamu okusiimibwa. Okugeza, omwana bw'aba ayozezza emmotoka tewali nsonga lwaki tomusasulayo ku kasente akatono okumusiima, okumuzzaamu amaanyi.\n10 Omwana muggye buto ng'omuwa obuvunaanyizibwa. Omwana buli lw'omu obuvunaanyizibwa awaka, okugeza okulabirira ebisolo, omuli okubifunira ebyokulya n'amazzi, kijja kumusigamu obuvunaanyizibwa era ne bw'anaaba akuze ajja kubeera nabwo.\n11 Muwe obuvunaanyizibwa okukulembera banne bwe babaako emirimu gye bakola. Kirungi omuzadde bw'olaba ng'omwana wo alinamu embala y'obukulembeze, omuyambe okugikuza. Okugeza bw'oba waakubatuma ku luzzi, mugambe y'aba akulemberamu banne, era ojja kwesanga nga y'abakubiriza okwanguwa okudda awaka.\n12 Omwana bw'abaako ekinene ky'akoze totya kumutendereza ng'omusukkulumya ku banne. Singa olaba ng'omwana aliko ky'akoze okusukkuluma ku banne mu ngeri y'obuvunaanyizibwa kikulu nnyo okugulumiza ku banne. Kino kigenda kumuwa okwagala okukola ekintu ekirala mu ngeri ey'obuvunaanyizibwa.\ny'oyo aweesa bazadde be ekitiibwa\nng'akuze olw'ebikolwa bye\nera bye bivaako ensi okumwaniriza\nObuvunaanyizibwa mu muntu\nbulabirwa ku bintu ebyenjawulo\nnga mu kwogera, mu kutuukiriza\nby'asuubiza, mu kukola by'alina\nokukola mu kiseera ekituufu era\nbino emirundi mingi omuntu\nokubituukiriza kiba kiva ku buvunaanyizibwa\nmu buto wadde ng'abazadde bangi\nbeerabira okukikola ne beekanga\nnga bakuzizza abaana abatalina\nSsenga Juliet Nakiwomya e\nKasubi nga mukugu mu kugunjula\nabaana agamba nti omuntu obuvunaanyizibwa\nmu bukulu buba bwamuteekebwamu\nokuva mu buto naddala\nabantu b'abeera yakula nabo.\nNakiwomya agamba nti omuzadde\nasobola okuyita mu bino\nwammanga okusobola okukuza\n1 Kirungi okuwa omwana\nomukisa okwenyigira mu mirimu.\nOmuntu yenna buli lw'abeera nga\nyeenyigira mu kukola ekintu afuuka\nwabuvunaanyizibwa era ayiga\nenkola ye ey'ebintu n'okumanya\namakulu g'okukola n'okukolagana\nNoolwekyo omuzadde okugunjula\nomwana alimu omulamwa\noba owoobuvunaanyizibwa kirungi\nokumuggya obuto ng'amuwa\nomwagaanya okwenyigira mu\nmirimu okusinziiira ku myaka\ngye okutuuka bw'akula so si\nkumuleka n'atuula wali kubanga\nomwagala nnyo. Okugeza, bw'oba\noyoza ebintu muwe anyumunguze,\nbw'agenda akula bw'oba\nojjula ng'omulagira okutegeka\namasowaani kitegeeza ojja kuba\nomulaga by'alina okukola ng'eno\nobuvunaanyizibwa mu ye bukula\n2 Muteerewo olukangaga\nkw'akolera ebintu. Omuntu yenna\nalimu omulamwa abeera n'enkola\ngy'agoberera mu kukola ebintu\nbye nga bw'olaba nti omuntu ssinga\nasooka okulya n'alyoka anaaba\nmu ngalo kiba kya bwewussa\nwadde nga byonna ebikolwa\nbituufu kyokka enkola yaabyo nga\nokusobola okuzimba omwana\nokumuggya buto ng'omulaze nti\nomuntu bw'amala kino azzaako\nkino. Okugeza omulaga nti\nomuntu bw'azuukuka tagenda mu\nbantu nga tanaabye ngeregeze oba\nabuuza abantu nga tannabaako\nkye yakoze ojja kuba omuyambye\nne mu bukulu.\n3 Okuwuliriza n'okuteesa\nn'omwana kikulu ng'omuzimba\nOmuntu alina obuvunaanyizibwa\nabeera alina obusobozi\nokuwuliriza abalala n'okuteesa\nnabo bwatyo n'omuzadde okukuza\nanaawuliriza abalala naye ateekwa\nokuba ng'amukuzizza mu mbeera\nya kuteesa. Okugeza singa olaba\nng'omwana akola ekintu mu nkola\nenkyamu katugambe, bw'azuukuka\nku makya tanaaba mu maaso\noba tabuuza bakulu be yasuze\nnabo ate toggyaayo muggo wabula\nmubuulirire era omuwabule.\n4 Mukwasizeeko okulongoosa\nebyonoonese. Kituufu omwana\nyenna omuto ayonoona oba asobya\nnaye ate ng'omuzadde singa\nomwana abeera asobezza oba\nayonoonye olina okumulaga nti\nokugolola ensobi kya buvunaanyizibwa.\nOkugeza singa abeera ayasizza\neddirisa awaka tomutunuulira butunuulizi\nate bwaba aliko gw'asobezza\nku banne, batuuze obeere\nomutabaganya wakati waabwe\nera bwe kuba kwetonda beera\nmusale okulaba nga yeetonda ate\nnga ne gwe yeetondedde amusonyiye\najja kumanya nti okwetonda\nng'asobezza kya buvunaanyizibwa\nate era ne gw'asobezza ajja\nkumanya nti okusonyiwa kya\n5 Topapa kumuggya mu kusoomozebwa\nBulooka yonna okuguma\nesobole okuzimba ennyumba\nerina okubeera ng'eyise mu\nmuliro kyokka ate era erina okuba\nnga tesiridde. Kino kitegeeza nti\nn'omwana yenna waliwo ebizibu\nomuzadde by'alina okumuleka\nn'alwana n'abiyitamu okusobola\nokufuuka ow'omulamwa oba\now'omugaso. Kino tekitegeeza\nkumulekerera, wabula olina\nokubaawo ku bbali okumuyamba\nbwe kiba kigaanyi.\n6 Omuzadde okutuukiriza\nebisuubizo byo kikulu. Obuvunaanyizibwa\nbusooka kulabikira mu kubeera\nmwesimbu ng'akola oba okutuukiriza\nomuzadde ng'oyagala omwana\nwo abeere n'obuvunaanyizibwa\noteekeddwa okubeera omwesimbu\n7 Weegendereze ebigambo\nby'oyogera eri omwana wo.\nOkugeza singa omwana abeera


Ekiteeso kyokusimba mu mugongo mu kulonda kwa NRM mu kamyufu kiyise, Tukooye emivuyo mu kulonda – Watchdog Uganda\nEkiteeso kyokusimba mu mugongo mu kulonda kwa NRM mu kamyufu kiyise, Tukooye emivuyo mu kulonda\nSix things you didn’t know about Museveni’s cash controller Lucy Nakyobe\nYour days are numbered! Angry Ugandans warn singer Catherine Kusasira after displaying millions of cash she got from NRM\nOLUKIIKO olwokuntikko olukulembera ekibiina kya NRM (CEC) lusazeewo awatali kwesalamu ne lukkiriza okulonda okwakamyufu mu kibiina kubeere kwa kusimba mu mugongo ku buli mutendera okufananako nga bwe kyali mu kulonda kwa LC esooka gye buvuddeko.\nPulezidenti Museveni era nga ye Ssentebe we kibiina kino mu ggwanga yoomu ku babadde basing okwagala enkola eno nga agamba nti eyanguya ebintu, tetwala sente nyingi, yamazima are era teyetabikamu buvuyo bungi.\nAbadde akyogera lunye nti akalulu aka kamyufu akaggwa keetabikamu emivuyo mingi nga kyatuusa nabalonzi okwetamwa okulonda kwe kibiina.\nOmwogezi we kibiina kya NRM Rogers Mulindwa yategezezza nti kino kyawedde okusalibwawo mu lukiiko olwatudde mu wooteri ya Chobe, era ne batekawo nakakiiko akagenda okwekeneenya ensonga eno, olwo kanjule alipoota obutasukka bbanga lya mwezi gumu.\nKano kagenda kukulirwa Omumyuka wa Ssentebe we kibiina Haji Moses Kigongo saako nomuwanika we kibiina Rose Namayanja Nsereko nga omuwandiisi waako, abalala abagenda okukatuulako mulimuSam Engola akikirira amabuka ge Ggwanga, Jim Muhwezi owabazirwanako, saako namyuka omuwanika we kibiina Dr. Keneth Omona.\nKinajjukirwa nti ekibiina kya NRM kyafuna emisango nokwemulugunya kungi okuva mu ba mmemba baakyo abaali beesimbyewo, era nga egisinga ku gyo gyabalemerera okugonjoola nokutuusa kati.\nEnsonga lwaki Gavumenti yatisse akulira MTN nemuzza ewabwe zizino, Abadde asomola ebyama\nMujje mutubulire ani yabawa ettaka lye ssomero lya Spire, Minisita Namuganza\nEddy Kenzo: Am the most famous Ugandan alive (VIDEO)\n11th September 2017 at 10:27\nMuhammad Kirumira to be laid to rest today at 2pm\n9th September 2018 at 12:20


orient bbanka ebanja haruna obuwumbi 10 - Radio Simba, The Best Luganda Station in the World !\norient bbanka ebanja haruna obuwumbi 10\nOrient bank Ltd baddukidde mu kkooti Enkulu etawulula enkaayana z’ebyobusuubuzi mu Kampala ne baloopa omugagga Haruna Sentongo nga baagala kkooti eno emuwalirize aseseme obuwumbi 10 (10,397,156,548). Bbanka bayise mu bannamateeka baabwe aba Kampala Associated Advocates ne baloopa Sentongo ku musango nnamba CS 36/2019.\nOrient Bank Limited mu mpaaba yaabwe bagamba nti omuwawaabirwa nga June, 3, 2015 yasaba looni ya 500,000,000 ate nga March 12 n’asaba looni endala ya ddoola 750,000 Era nga May 25 2015 ne bamuwa obuwumbi 2 nga August, 12, 2015 n’addamu n’asaba looni endala ya buwumbi 2 era ebiwandiiko bya kkooti byalaze nti nga September, 23, 2015 yasaba obukadde 800 era nga December, 3, 2015 bbanka n’emuwa obukadde 500.\nNg’ayita mu bbaluwa eyawandiikibwa nga November 18 2015, Sentongo yasaba doola 3,000,000,000 okusobola okumalirizza ekizimbe kye ekiri ku poloti 250 ne 251 kibuga bbuloka 12. Sentongo teyakomawo era n’asaba looni endala ya 500,000,000 era n’addamu n’asaba 700,000,000 nga March 29 2016. Ate era nga May 13 2016 n’asabayo 100,000,000 ne mu May 26 2016 n’asaba 1,500,000,000.\nSsente zaamuweebwa wabula oluvannyuma n’atandiika obutasasula bbanja limubanjibwa buli mwezi. Yalaba bbanka emuli bubi n’atunda eky’obugagga kye ekiri mu kibuga ku bbulooka 12 poloti 825 nga July 26, 2017 ku ddoola 700,000.\nYasasulako bbanka eno ddoola 600,000 nga kati abanjibwa 10,397,156,548 z’akyalemeddwa okusasula. Ssente ezimu yazeewola kumalirizza Nakayiza Mall, n’okusasula abaali baamuwa ebikozesebwa.\nYawaayo omusingo oguli mu kibuga ku bbulooka 12 poloti 825 e Mengo, Kibuga bbulooka 12 poloti 251 e Mengo nga ziri mu mannya ga Haruna Sentongo.\nAba bbanka baawunzise basaba kkooti eteekewo ekiragiro ekimusasuza ssente ezo ku mpaka. Bino we bijjidde nga Sentongo alina emisango emirala mu kkooti eno nga n’egimu gyaggwa okusalwa.\nOkulonda kw’obukiiko bw’ebyalo kukyali – EC


Bukedde Online - Poliisi eremesezza embaga y'owemyaka 14\nPoliisi eremesezza embaga y'owemyaka 14\nEyasimattuse okufiira mu kabenje asaanyizzaawo...\nOmu ku balongo abasinga obukadde mu Uganda...\nAbaakwatidwa kuliko kitaawe w'omuwala Sheikh Abdu Karimu Ngobi 46, maama w'omugole Faridah Kagoya 35, kawasa Swalik Talyaka 22 n'omuwala gwe babadde bafumbiza ow’emyaka 14 nga bamuggye mu ssomero ng'abadde asoma S.2 mu Menya SS.\nOmugole baamutwalidde mu kadaali\nBya Ivan Wakibi\nPOLIISI e Iganga erinnye eggere mu mbaga ebadde egenda mu maaso lwa muwala kubeera muto n'ekwata bazadde b'omuwala, omuko n'omuwala gwe babadde bafumbiza nga basangiddwa mu kidaala ng'endongo esindogoma.\nAbaserikale baakulembeddwa akulira poliisi e Iganga Nassibu Nditta ne boolekera ekyalo Bulyansime mu ggombolola Igombe mu disitulikiti y’e Iganga era yayodde n'abamu ku bagenyi abaayitiddwa ku mbaga.\nNditta agambye nti okubakwata kyaddiridde abamu ku batuuze mu kitundu okubatemyako ng'emikolo gigenda mu maaso nga baalumiriddwa omuwala ono okumuggya mu ssomero ne bamufumbiza.\nOmuko Talyaka agambye nti abadde tamanyi nti omuwala akyali muto era nga yasasula ssente 2,000,000/- embuzi, enkoko n'ebirala.\nAgasseko nti awulira bubi okumulemesa omukazi kyokka bamuddiremu tagenda kubanja kintu kyonna naye baalumusuulamu nti, omuwala yakula dda.\nYe Ngobi ategeezezza nti muwala we mukulu alina emyaka 18 era okumufumbiza yasooka kudduka mu ssomero n'agenda n'afumbirwa omulenzi ono n'afuna n'olubuto nga lwa myezi etaano n'asaba bakkirizibwe balongoose obufumbo bwabwe.\nAgambye nti bawala be abasinga bava mu ssomero ng'akyabaweerera ne badduka n'abalenzi.\nMukyala we Kagoya agambye nti abantu ku kyalo tebaagaliza muwala waabwe kufumbirwa.\nOmwogezi wa poliisi mu kitundu wa East Busoga, James Mubi agambye nti, omuko bamugguddeko omusango gw'okusobya ku muwala ate abazadde ne baggulwako okugezaako okufumbiza omuwala omuto.\nAlabudde abazadde obutageza kufumbiza baana bato kubanga kimenya mateeka.


Bukedde Online - Ababaka bakunyizza poliisi ku beesenza ku ttaka lyayo\nAbabaka bakunyizza poliisi ku beesenza ku ttaka lyayo\nEyazadde abaana 5 omulundi gumu asiibuddwa:...\nABABAKA banenyezza poliisi olw’okulemwa okukuuma ettaka lyayo erisangibwa mu bitundu by’eggwanga ebitali bimu ekireetedde abantu okulyesenzaako.\nAkulira bambega ba Polisi, Grace Akullo ne Bangirana omukungu wa poliisi nga bali mu kakiiko ka palamenti\nAbabaka bagamba nti kyewuunyisa okulaba ng’abantu beeyambisa poliisi okugoba abeesenza ku ttaka lyabwe kyokka nga yo tesobola kukuuma lyayo.\nBino byabadde mu kakiiko ka palamenti akalondoola ensasaanya y’ensimbi za gavumenti akakubirizibwa omubaka Angelina Osege.\nAkakiiko kali mu kwekenneenya lipooti y’omubalirizi w’ebitabo bya gavumenti ey’omwaka 2015/16. Ekibinja kya poliisi kyakulembeddwa akulira bambega ba poliisi, Grace Akullo.\nLipooti y’omubairizi w’ebitabo bya gavumnti egamba nti ettaka lya poliisi e Tororo lye limu ku lyesenzeddwaako abantu.\nOmubaka Elliaa Asiku (Koboko) yagambye nti ettaka lya poliisi e Nateete nalyo lyesenzeddwaako abantu.\nAkullo yagambye nti emisango egitaggwa egiri mu kkooti ku nsonga z’okwesenza ku ttaka kye kimu ku biremesezza okugoba abantu ku ttaka lya Poliisi. N’agamba nti olumu basanga abantu baazimbako dda n'ebizimbe!.\nAbabaka baalaze obwennyamivu olwa poliisi okusasaanya ensimbi ennyingi kw'ezo ezigiweebwa ne bawa eky’okulabirako ky’amasannyalaze mu 2015/16 agaasaasaanyizibwako obuwumbi 17 ng’ate bajeti yali ya buwumbi munaana.\nRogers Muhirwa omumyuka w’omuwandiisi w’enkalakkalira mu Minisitule y’ensonga z’omunda yagambye nti obuzibu bw’ensimbi z’amasannyalaze ezibabanjibwa okuba ennyingi kiva ku gavumenti kubawa ssente ntono ez'okukozesa mu bajeti.


Bukedde Online - Yiga bwe bameza endokwa z'emmwaanyi oyoole ssente\nYiga bwe bameza endokwa z'emmwaanyi oyoole ssente\nEnkwata y'amakungula kye kimu ku bisinga okufiiriza abalimi\nYiga bwe bameza endokwa z’emmwaanyi oyoole ssente\nMutale ng’afukirira nassale y’emmwaanyi\nKKAMPUNI ya Vision Group efulumya ne Bukedde, ekwataganye ne bbanka ya dfcu, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2018 wansi w’omulamwa ogugamba nti ‘Obulimi obukolanga bizinensi?’\nAbanaavuganya mu mpaka zino mujja kutuweereza amannya gaabwe tubatuukirire tubawandiikeko buli Mmande. “BWE namaliriza okusoma nali ndowooza ku mirimu gya ofiisi, era nga mmanyi nti ssinga ngufuna mba mmaze, wabula bwe nagufuna ate nakiraba nti tekimala olw’omusaala ogwali gutasobola kummalira byetaago byange kwe kusalawo okuyingira obulimi era leero mpa obujulizi nti ‘enkumbi terimba” Akunyumiza ebyo ye, Yasin Mutale 32, omutuuze w’e Kateera mu disitulikiti y’e Kiboga, ameza nassale y’emmwaanyi etudde ku yiika ssatu era w’osomera bino alinako endokwa emitwalo 80.\nYakuguka mu byobulimi n’afuna dipuloma, wabula yasooka kukolerako Gavumenti ng’omwezi bamuwa emitwalo 60, omulimu n’agusuulawo n’atandika okukola ebibye okusobola okugaziya ku nnyingiza.\nhhenda okusuulawo omulimu gwa Gavumenti nali nterese ku ssente nga nkoze amaduuka abiri (2) agatunda ebikozesebwa mu nnimiro naddala eddagala ly’ebirime.\nNewankubadde nali nasoma byabulimi naye nga sirima, kuba nali ndowooza engeri gye nasoma sirina kulima okuggyako okukola mu ofiisi ya Gavumenti oba mu kitongole ky’ebyobulimi kyonna sso si nze kulima ng’omutima guhhamba nti okulima mulimu gw’abataasoma.\nNga nzizeeyo okusoma nafuna omukisa mu kitongole kya NUCAFE ne nsoma ku by’emmwaanyi ate nagenda mu UCDA ne banjigiriza bwe bameza nassale y’emmwaanyi era guno ne ngufuula omulimu. Nga sinnaba kutandika kumeza mmwaanyi, nasooka kusimba kasooli yiika 8 kyokka ono yansala ne ntuuka n’okwevuma okulima.\nWabula saggwaamu maanyi, nalina mukwano gwange ameza endokwa z’ebibala eyambalira omulimu guno nga gukola kwe kusalawo okutandika okumeza ebibala n’endokwa z’emiti emirala. Okumeza endokwa nalaba nga mulimu gwanjawulo ku mirala kubanga mu kitundu kyaffe nga batono abagukola, kyokka ng’endokwa nsobola okuzitunda buli kitundu kya ggwanga.\nOmu ku baganda bange namwewolako ssente okutandika bizinensi, nasooka kukola endokwa 40,000 ez’emiyembe. Naye omukisa kye gubeeredde, nga naakasimba nassale nafuna ekitongole ne kimpa ssente nga kyagala endokwa 10,000 nga buli emu twagibalira 1,500/-, olw’okuba baali mu bwetaavu, bansasula obukadde 15 ne nsigaza gwa kubawa ndokwa zaabwe, bannyanguyiza omulimu kubanga ssente z’okulabirira endokwa nali nzifunye ne nsasulako n’abaali bammanja ne ngaziya n’omulimu. Ezaasigalawo naziguza NAADS n’abantu baabulijjo.\nLwe naddamu okumeza, nameza endokwa z’emmwaanyi 60,000 olwo nga nkyusizza okuva mu bibala nga nzize mu mmwaanyi kuba nali nfunye akatale okuva mu kitongole kya UCDA.\nMu kiseera kino, emitwalo 80 ze nina, aba UCDA ne NAADS bagenda kuzitwala mu sizoni gye nsuubira okutandika mu August.\nWabula ng’otandika omulimu guno, ssinga zonna baba bazitutte ku 300, nsuubira okufuna obukadde 240. Kirungi okusooka okutuukirira ekitongole kya UCDA oba okulaba owa OWC mu kitundu kyo ajja kukuwa amagezi engeri gy’olina okukwataganamu n’ebitongole bino okukufunira akatale kubanga emmwaanyi zino eza ‘Elite’ abalimi batono abazigula nga Gavumenti y’esinga okuzitwala ate nabo bazitwala nga walimira ku wooda yaabwe.\nKyokka ye ‘Cut’ gwe bameza nga basaze butabi abalimi bamugula kyokka si mwangu kumumeza aliko emirimu mingi ate bw’otamwegendereza akufaako. Eyo ye nsonga lwaki nasalawo okumeza Elite, mwangu okulima ate ne Gavumenti gw’egula okugabira abalimi kuba wa ssente ntono ate agumira embeera n’aba nga mwangu okulabirira ku mulimi owaabulijjo.\nEkisooka nga onoomeza emmwaanyi aba UCDA oba akulira OWC mu kitundu kyammwe alina okukubuulira omuntu gy’ogula ensigo gy’ogenda okumeza kubanga alina okuba ne layisinsi eyamuweebwa UCDA okutunda emmwaanyi ezimezebwa.\nOno bw’omugulako akuwa lisiiti era ssinga UCDA ekusanga ne nassale nga tolina lisiiti emmwaanyi zo bazifuuyira ne zikala kuba oba tokkirizibwa kumeza mmwaanyi balimi ze balina kusimba.\nEmmwaanyi ze mmeza nzigula Buikwe. Nsooka kufuna ttaka eriddugavu ne ntabulamu ebigimusa okusobola okuzikuza amangu. Lino nditeeka mu buveera n’oluvannyuma ne mbupanga mu kiyumba kwe ntadde ebisansa waggulu, wabula osobola okukozesa akatimba ssinga oba oyagadde.\nEmmwaanyi nsooka kuziyiwa bbali, mbikkako essubi okumera amangu era olutandika okufuluma nga ntandika okuzisimbuliza nga nziteeka mu buveera era wayita emyezi mukaaga ziba zituuse okusimba. Wano ekisinga obukulu oteekwa okuba n’amazzi, ssinga omusana guba gwaka olina okufukirira ku makya n’akawungeezi.\nABAKOZI Nina abakozi mwenda abenkalakkalira ng’omwezi mbasasula emitwalo 10 buli omu, naye waliwo abalejjalejja be nkozesa okusinziira ku mirimu egibaawo nga bano buli ssaawa omuntu gy’akola ngisasula 1,000/-.\nKino nkyennyumirizaamu kubanga nsobola okuwa bavubaka bannange emirimu ate waliwo n’abantu abalala ku kyalo abajja ne bayigira wano okuyiwa emmwaanyi era kati abamu bakoze nassale ezaabwe naye ng’amagezi baagakoppa wano.\nNga nneesigama ku bye nasoma, nakyusa amagezi gano ne ntandika okugakozesa mu bulimi era kinnyambye okumeza endokwa nga ziri ku mutindo ate nga sifiirwa ssente kubanga buli kye nkola kivaamu olw’obukugu.\nNassale ngitambuliza ku kukuuma ebiwandiiko, buli ekifuluma n’okuyingiza byonna mbiwandiika okumanya oba nga ddala sikola loosi. Olw’okuba emmwaanyi zeetaaga amazzi mangi, nagula ebbomba esindika amazzi okuva ku kidiba n’enfukirira emmwaanyi kubanga okukozesa emikono okufukirira kimenya era tosobola kumalako.\nOBUYIIYA Mu kuyiiya ate oba olina okukekkereza, nakizuula ng’okugula akatimba kya bbeeyi, wabula nga n’omuntu atadde ebisansa waggulu kisobola okukola obulungi era kati kye nasalawo okukola. Kubanga emmwaanyi yeetaaga ekisiikirize ekitonotono n’ekitangaala ate ebisansa bikikola bulungi n’okukekkereza ku ssente.\nNina erinnya ku kyalo ne disitulikiti yonna, era n’ebitongole ebiwola ensimbi bisobola okunneesiga, era ssinga mbeera nsikatiddemu nsobola okwewola kubanga bizinensi yange mpandiise era ngitambuliza ku mateeka.\nOmulimu guno nsuubira okugutwala mu maaso ate ne bwe mba siriiwo nandyagadde famire yange okusigala ng’egukola kye nnava nguyigiriza abooluganda okuli maama ne baganda bange basatu bamanyi bwe gutambula.\nOmuwala yegaanyi nnyina mu kkooti ng'amulemesa omusajja; Nze nnakusanga mu bbaala ssikumanyi\nBakka alaze ekitta ensusu z'abawala\nBakaluba Mukasa akkirizza okuwangulwa Muyanja Ssennyonja: Amuyozaayozezza\nE Mukono North olutalo luli wakati wa NRM ne DP\nBy'obadde tomanyi ku Issa Kikungwe


Bukedde Online - Gavumenti ekungubagidde eyali Ssabawolereza Peter Nyombi\nGavumenti ekungubagidde eyali Ssabawolereza Peter Nyombi\nSsewungu ayagala n’abakozi abalala bongezebwe...\nAdded 9th October 2018\nGAVUMENTI ekungubagidde eyali Ssaabawolereza wa Gavumenti, Peter Nyombi, eyafudde olw’omutima okwesiba ku Ssande akawungeezi.\nMunnamateeka Peter Nyombi yali n’omuvubuka Trevis Ssebaduka omu gwe yayambako mu kusoma mu Amerika.\nObubaka obwafulumiziddwa ekitongole ky’amawulire, Gavumenti yategeezezza nti baafunye amawulire g’okufa kwa munnamateeka Nyombi eyaweerezanga Ssaabawolereza wa Gavumenti mu bwesimbu. Baakubagizza famire abooluganda n’emikwano ne bagamba nti omukululo gw’alese gujja kweyoleka olubeerera.\nHenry Mayega, muganda w’omugenzi yategeezezza Bukedde nti ku Ssande baabadde n’emikolo ng’abooluganda ne bakuhhanira e Ntinda. Bwe baamaze okulya ekyemisana ne babeerawo, obudde nga bugenda buwungeera, Nyombi yatandise okufuna obuzibu mu kussa.\nBaagenze okulaba ng’embeera eyongera okutabuka kwe kumutwala mangu ku SAS clinic ku Bombo Road. Abasawo baamutadde ku byuma ebimuyambako okussa kyokka obulamu bwagaanye okudda engulu bw’atyo n’afa.\nOlwaleero bategese okumusabira mu lutikko e Namirembe oluvannyuma lw’okusaba okwabadde mu maka g’omugenzi e Buziga ku Mmande olweggulo. Mayega agamba nti baabadde basuubira nti okuziika kwa Lwakusatu kyokka baabadde bakyalindako entegeka eva mu Gavumenti kubanga waabaddewo enteekateeka y’okutwala omulambo mu palamenti okumukungubagira.\nYazaalibwa April 23, 1954 nga kitaawe Eriakimu Kajja yali musomesa.\nNyombi muganda wa Polof. John Musisi Senyonyi owa UCU Mukono. Yasomera Nakasongola Primary School gye yava okugenda mu King’s College Buddo. Yasoma amateeka e Makerere ne bamutikkira ddiguli mu 1976.\nYayingira ebyobufuzi ne bamulonda ng’omubaka wa palamenti akiikira Buluuli.\n2011 yalondebwa okubeera Ssaabawolereza wa Gavumenti ekifo kye yavaamu 2015 n’asikirwa Fred Ruhindi.


Bukedde Online - Bazadde b’omuvubuka agambibwa okutta Kirumira bamuwaddeyo\nBazadde b’omuvubuka agambibwa okutta Kirumira bamuwaddeyo\nAbaana n’ennyumba bitabudde abafumbo\nJJAJJA w’omuvubuka Kenneth Kalyango agambibwa okwenyigira mu kutemula muto w’omugagga Kirumira akikoze!\nKateregga (ku kkono) ne Mukasa abaakwatiddwa . Ku ddyo ye Kalyango naye yakwatiddwa. Ate mu katono ye mugenzi Kirumira\nBya JOSEPH MUTEBI NE MADINAH NALWANGA\nAkutte muzzukulu we n’amuyitira poliisi nga bw’alangirira nti ye tazzukuza bakozi ba bikolobero!\nJjajja Musaasizi Nakato ow’e Kayunga ye yayitidde muzzukulu we poliisi oluvannyuma lw’okugendayo n’amunyumiza ng’omugagga gw’abadde abeera naye bwe yattiddwa mu bukambwe kyokka nga takyajjukira bulungi baamusse ne bwe byabadde.\nIvan Kirumira muto w’omugagga Godfrey Kirumira yatemuddwa mu ntiisa mu kiro ekyakeesezza Ssande abavubuka b’abadde asula nabo bwe baamutemyetemye ne bamutta n’oluvannyuma ne bagenda n’obukadde 50.\nKenneth Kalyango 17 omu ku baabaddewo nga Kirumira attibwa ye yakwatiddwa poliisi ya Kireka oluvannyuma lw’okuweebwayo jjajjaawe.\nOmuvubuka ono enzaalwa y’e Kawempe Ttula Zooni, yategeezezza ng’atuuse ku kitebe kya poliisi ya Kira Divizoni nti omugagga bw’amala okuttibwa, yasoose kuddukira wa nnyina eyategeerekeseeko erya erya Benna.\nOno yamusanze ku mwoleso gw’abaana b’essomero erimu n’amuyitiramu ebibaddewo kyokka teyamutaddeko mwoyo na birowoozo.\nNnyina obutamufaako kyamuwalirizza okuddukira e Kayunga n’abiyitiramu jjajjaawe Musaasizi Nakato nti omugagga gw’abadde abeera naye afudde nti era poliisi emunoonya.\nBaamukubye ne mu mawulire nti y’omu ku baavuddeko okufa kwa muto wa Kirumira.\nWano jjajjaawe yayise nnyina n’amulagira atwale mangu mutabani we ku poliisi tajja kusobola kubeera na batemu! Kalyango olwawulidde bino n’agezaako okuddukira ku bizinga kwe kumulabuukirira ne bamukwata ne bamutwala ku poliisi.\nENGERI GYE BASSE OMUGAGGA\nEno bwe yatuusiddwaayo yalumirizza munne Derick Kateregga omu ku baasoose okukwatibwa nti ye yapangisizza abantu bataategedde, n’abaleeta awaka ne batandika okutemaatema Ivan Kirumira.\nAnyumya: ‘‘Buli Kirumira lw’abadde akomawo awaka, tusooka kumunyigaanyiga mubiri gwonna (massage) olwo ne yeebaka.\nKu luno yakomyewo n’ebyokunywa bye ne tumukola masaagi era olwamaze okubinywa, ne yeebaka ku kapeti wansi ng’atamidde, we baamusanze ne batandika okumutemaatema!\nKalyango bwe yajjukidde wabula yeegaanyi okutwala obukadde 50 omugagga ze yabadde nazo.\nBaamusanze n’essimu ejjuddemu ebintu by’obuseegu! Banne be baasoose okukwata okuli Derick Kateregga agambibwa okuluka olukwe lw’okutta ne Kirumira Ivan Mukisa bali ku poliisi e Kira nga bagenda kubakunya bannyonyole bulungi engeri omugagga gye yafudde.\nKALYANGO AJJA EWA IVAN KIRUMIRA\nKalyango agambye nti, Ivan Kirumira yali mukwano gwe ku Facebook era oluvannyuma lw’okufuuka mukwano gwe ennyo, yamubuulira obuzibu bwe n’agamba nti asobola okumuyamba, n’amusuubiza okumukolera ‘boutique’ n’okumutwala e Botswana, era Kalyango n’ava ewa bazadde be e Kawempe Ttula n’agenda ewa Ivan Kirumira n’atandika okubeera eyo.\nAgamba nti omugenzi we yafiiridde nga ku bye yamusuubiza tannatuukirizaako n’ekimu. Baabagguddeko ogw’obutemu ku CRB 296/2017.


Afande, wadde omusajja ankubye nnyo musonyiwe!\nMWANAMUWALA Price Nuwarinjuna olwamaze okwesiwa amagengere n’atambula mpolampola ng’atagala adde eka. Yabadde yaakasimbula n’agwa mu mwala n’ajonjobala. Yasazeewo okuyitirako ewa muganzi we Muzeeyi Sulaiman Nkuubi 60 ow’omu Dobi Zooni anaabeko.\nOlwatuuse Nkuubi n’afa essanyu ng’amanyi bagenda kunyumya kaboozi kyokka Nuwarijuna n’abigaana ng’agamba nti tali mu mmuudu. Muzeeyi Nkuubi yalemeddeko kyokka Nuwarinjuna n’agaana. Kino kyanyiizizza Nkuubi n’amukuba emiggo n’awulubala omubiri gwonna.\nNuwarinjuna ensonga yazitutte ku poliisi n’amuggulako omusango ku fayiro nnamba: SD REF: 10/08/08/2019.Nkuubi mu kwewoozaako yagambye nti omukazi ono muganzi we mu nkukutu ng’era atera okumukyalirako ne beesanyusaamu ng’era bba ye Ssanyu abeera e Mpererwe.\nKyokka Nuwarinjuna yategeezezza abaserikale nga bw’alinayo n’abasajja abalala baayiiya nga tabaagala bya ddala ne yeewuunya Nkuubi okumukuba ng’akimanyi bebbako bwebbi.\nKyokka yalabye Nkuubi bamuyingiza akaduukulu n’alaajana nti, Afande, wadde omusajja oyo yankubye nnyo, musonyiwe Kasita ampa ssente z’obujjanjabi. Ssanyu yagambye nti Nuwarinjuna yamutegeeza nga bwali mu bantu be ku ku Kaleerwe nga tamanyi nti ali mu bufumnbo


Kkooti erabudde Gavt. ku bavunaanibwa okutta Kaweesi\nGAVUMENTI eweereddwa emyezi ebiri okumaliriza okukuhhaanya obujulizi obukwata ku musango gw’okubeera n’okuwagira abayeekera ba ADF gye baggula ku bantu abagambibwa okutta eyali omwogezi wa poliisi Andrew Felix Kaweesi.\nOmulamuzi wa kkooti ento e Nakawa, Ponsiano Odwori ye yalagidde ng’abasibe bali mu kaguli ku musango guno kyokka omuwaabi wa gavumenti Hanifah Kasana n’ategeeza nti fayiro y’omusango guno ekyali wa Ssaabawaabi wa Gavumenti\nbakyagyetegereza n’asababamwongereyo ku budde.\nWabula looya w’abantu bano Geofrey Turyamusiima yawakanyizza okusaba kwa Kasana n’agamba nti, kati giweze emyaka ebiri bukya abantu bano babaggulako emisango gino kyokka Gavumenti ewa ensonga y’emu.\nYagambye nti ebikolwa by’oludda oluwaabi bityoboola eddembe ly’abawawaabirwa ery’okuwuliriza omusango mu bwangu era kati balinga ababatulugunya.\nTuryamusiima asabye omulamuzi Odwori okugoba omusango guno kubanga oludda oluwaabi si lwetegefu okuguwulira.\nWabula Kasana ategeezezza nti guno mulundi gwakubiri ng’ali mu mitambo gy’omusango guno n’agamba bagwongereyo nga bwe balinda fayiro yaagwo okuva ewa Ssaabawaabi wa Gavumenti.\nOdwori yakkiriziganyizza n’okwemulugunya kwa Turyamusiima n’agamba nti, kino kituufu waliwo okutyoboola eddembe ly’abawawaabirwa n’ayongerayo musango guno okutuusa nga January 16, 2020 era n’agamba nti, guno gwe mulundi ogusembayo ssinga oludda oluwaabi lulemwa okutandika okuguwulira ajja kugugoba.\nKu musango gw’okutta Kaweesi, kkooti ebadde erina okuwa ensala yaagwo okugugoba oba okugusindika mu kkooti ya Ssemateeka nga balooya b’abantu bano bwe basaba tekisobose kubanga fayiro yaagwo ekyalemedde mu Kkooti Enkulu\ne Kololo ewozesa emisango egiri ku mutendera gw’Ensi Yonna gye baayimbulira abantu abalala abali ku musango gwe gumu.\nOdwori yagambye nti fayiro gy’alina si y’ekwata ku musango guno era tasobola kukola nsala yonna era ne guno yagwongeddeyo okutuusa nga January 16, 2020.\nAbakyali mu kkooti e Nakawa kuliko; Abubaker Ntende, Osman Mohammed, Ibrahim Kissa, Abdul Majid Ojegere, Hassan Tumusiime, Saudah Ayub, Asuman Mugoya,\nHamidu Magambo, Swalley Damulira, Ahmada Shaban Senfuka,Umar Maganda, Sinaani Hibwagi, Ali Mugoya ne Abdullah Kalla.


Bukedde Online - Omukazi bwe yeegatta ng'asudde eggi aba n'emikisa mingi okutuuka ku ntikko\nOmukazi bwe yeegatta ng'asudde eggi aba n'emikisa mingi okutuuka ku ntikko\nOmusajja mukwate wa?\nEby'abadde mu musomo gwa ssenga tebiggwa m...\nAdded 25th October 2017\nEDITH Mukisa omu ku baasomesezza mu musomo gwa SSenga ku Freedom City e Namasuba ku Lwomukaaga yalambise ku nsonga y’omukazi okutuuka ku ntikko bwati; “Buli mukyala yatondebwa ng’asobola okutuuka ku ntikko.\nEdith Mukisa ng’asomesa.\nOmukazi bw’atuuka mu myaka gy’obuvubuka atandika okufuna obwagazi era obukyala bwe butandika okufulumya amazzi g’ekyama okufaananako omusajja.\nEra mu kiseera ekyo atandika okufuna embeera y’okwagala okubeera n’omusajja nga kino kimutuukako mu biseera nga waliwo ebintu ebitera okuteeka abantu abangi mu muudu y’omukwano okugeza ng’okulaba obutambi bw’ekiseegu n’oluusi kituukawo wadde akirowoozezzaako bulowooza.\nOkusuula eggi y’embeera kw’omanyira nti olina obwagazi era weetaaga okwegatta.\nKino mu bisolo bakiyita kusala, n’owulira ng’omuntu agamba nti embuzi yange esaze olwo n’aginonyeza ennume.\nOmukazi yenna bw’asuula eggi abeera asaze. Mu kiseera ekyo, omukazi aba awulira nga yeetaaga omusajja. Okutuuka mu embeera bwetyo kitegeeza oba osobola okutuuka ku ntikko.\nAbakazi abasinga basuula eggi wakato w’ennaku 10 ne 14 okuva lwe bagenda mu nsonga z’ekikyala, naddala abo abalwalira mu nnaku 28.\nMu kiseera ekyo amazzi gaba mangi mu bukyala era omukazi aba n’ebbugumu lingi okusinziira ku nnaku endala. Ssinga omukazi yeegatta mu kiseera kino kyangu okufuna olubuto.\nOmukyala alina obusimu 8000 Obusimu obwo bwe buba bukwatiddwako obulungi omukyala atuuka ku ntikko. Obusimu obwo obusinga buli mu kitundu ekiyitibwa “akakukufa okusibuka abalongo”.\nKati buvunaanyizibwa bwa musajja okunoonya obusimu obwo ng’abuggya mu katundu ako munne n’asobola okumalamu akagoba. Abaami abasinga ensobi gye bakola bafuba nnyo okugenda ewala ennyo eyo kyokka ekifo ky’omulamwa ne bakiyitako buyisi naye ng’ekituufu ku kakuukuufa we wali omulamwa era okugenda ewala oba tolina ky’okoze kya maanyi.\nY’ensonga lwaki abakyala abasinga abeerawo ebbanga lyonna nga tatuuseeko ku ntikko lwa nsonga ya mwami butamanya busimu webuli.\nAmazzi g’ekyama mu bakyala Abakyala abamu bamanyi okwesomera ku basjja nga bwe balina amazzi amangi naye nga kye bakola bafuuyisa musulo.\nAbaami buli lw’owulira olusu lw’omusulo nga muli mu kikolwa kimanye nti omukyala oyo akufeze afuuyisizza musulo.\nAbasajja ba njawulo ku bakyala nti tebasobola kuleeta musulo nga bali mu kikolwa olw’ensonga nti baatondebwa ng’ekifo omusulo n’amazzi g’ekyama we gayita wali wamu.\nKu mukyala kya njawulo nti we bafuuyisiza omusulo ate si we wayita amazzi g’ekyama y’ensonga lwaki bangi banguyirwa okufuuyisa omusulo mu kikolwa abasajja abatabitegeera ne balowooza nti omukazi Nnamazzi.\nWaliwo abakyala abalina ensulo ez’enjawulo ng’asobola okuleeta mu nsulo ez’enjawulo abo baba n’amazzi agawera naye era tegasobola kutuuka ku bungi bwa kuyita mu mufaliso ne gakulukuta.\nAbakyala abamu tebamanyi mazzi abamu beewaana bwewaanyi. Enjawulo eri mu mazzi g’obutonde gefaanaanyirizaako eminyira mu ndabika era n’okunaanuuka.\nAmazzi gano tegakulukuta era abakyala abamu abenyumya nga bwe bafulumya amazzi agatobya n’emifaliso abalala ne bafulumya agakulukuta ne gatuuka n’okuyita wansi w’oluggi ne gafuluma ago tegaliiyo abasinga bafuuyisa okuwuddiisa abasajja.\nOkutuuka ku ntikko tekulina mitendera misengeke girina kugobererwa kubanga okwegatta tekulina mateeka gakufuga nti mulina kukola kino nakiri wabula kisinziira ku buli omu ky’ayagala n’enzikiriziganya yammwe.\nOkwegatta buli lw’okuteekamu amateeka kuba kugaanye. Naye buli lw’okitwala nti kintu kya bulijjo ensonga etambula bulungi.\nOmusomo gwa Ssenga\nIryn Namubiru atya okumulaba ng'alima!\nLusiiba y'ani akubya abagagga amameeme!\nAbamerica basuubizza okuyamba Poliisi ku by'empuliziganya\nMayiga asabye ab'e Masaka okukola ebyabalondesezza\nOkwesamba okulonda kuba kwekotoggera mu byâ€™ekulaakulana\nAbamerika bakubye leero akalulu ku Trump ne Biden